מבלוט צ'בושולו (בטורקית: Mevlüt Çavuşoğlu; נולד ב-5 בפברואר 1968) הוא דיפלומט ופוליטיקאי טורקי, המכהן כשר החוץ של טורקיה מאז 24 בנובמבר 2015, וכן כיהן בתפקיד מאוגוסט 2014 עד אוגוסט 2015. הוא היה חבר האספה הלאומית הגדולה של טורקיה במשך 15 שנים מטעם מחוז אנטליה (נאלץ להתפטר בהתאם למעבר של טורקיה ממשטר פרלמנטרי למשטר נשיאותי). נבחר לראשונה לפרלמנט בבחירות הכלליות בשנת 2002, והוא חבר מייסד במפלגת הצדק והפיתוח (AKP). כיהן כיו"ר האספה הפרלמנטרית של מועצת אירופה בין השנים 2010–2012.